hotchpotch/miracl-hf-unified huggingface dataset:
ব্র্যাক অন্বেষা
ব্র্যাক অন্বেষা হলো বাংলাদেশের প্রথম ক্ষুদ্রাকৃতির কৃত্রিম উপগ্রহ (ন্যানো স্যাটেলাইট), যা ২০১৭ সালের ৪ জুন মধ্যরাত ৩টা ৭ মিনিটে একটি কার্গো রকেটের মাধ্যমে মার্কিন মহাকাশ গবেষণা সংস্থা নাসার সিআরএস-১১ অভিযানের মাধ্যমে স্যাটেলাইটটিকে মহাকাশের ইন্টারন্যাশনাল স্পেস সেন্টারের উদ্দেশ্যে পাঠানো হয়। এরপর ৭ জুলাই ইন্টারন্যাশনাল স্পেস সেন্টার থেকে এর নিজস্ব কক্ষপথে ছাড়া হয়। মহাকাশ থেকে বাংলাদেশের ভূ-প্রকৃতি, নদ-নদী, সাগর-পাহাড়, গ্রাম-নগর উত্যাদির আলোকচিত্র ধারণ করা যাবে এই ক্ষুদ্র কৃত্রিম উপগ্রহের মাধ্যমে। ভূ-পৃষ্ঠ থেকে ৪০০ কিলোমিটার উপরে অবস্থান করে প্রতিদিন ১৬ বার সমস্ত পৃথিবীকে এবং প্রতিদিন ৪ থেকে ৬ বার বাংলাদেশকে প্রদক্ষিণ করবে।
বিশ্বের উন্নত দেশ গুলো অনেক আগে থেকেই ক্ষুদ্রাকৃতিরি কৃত্রিম উপগ্রহ মহাকাশে প্রেরণ করেছে। দক্ষিণ এশিয়ায় শুধুমাত্র ভারত ও পাকিস্তানের এই ধরনের কৃত্রিম উপগ্রহ ছিলো। তবে ২০১৭ থেকে বাংলাদেশও উক্ত তালিকায় নিজের স্থান করে নিয়েছে "ব্র্যাক অন্বেষা" কৃত্রিম উপগ্রহটি উৎক্ষেপণের মাধ্যমে। ব্র্যাক বিশ্ববিদ্যালয় থেকে পাস করা এবং বর্তমানে জাপানের কিউশু ইনস্টিটিউট অভ টেকনোলজিতে গবেষণারত শিক্ষার্থী রায়হানা শামস ইসলাম, আব্দুল্লাহিল কাফি ও মায়সূন ইবনে মনোয়ার, এই তিনজন মিলে এই কৃত্রিম উপগ্রহ নির্মাণ করেছেন। স্যাটেলাইটটি বানানোর জন্য ২০১৬ সালের জুন মাসে ব্র্যাক বিশ্ববিদ্যালয়ের সাথে কিউশু ইনস্টিটিউট অভ টেকনোলজির একটি চুক্তি সাক্ষরিত হয়।
কৃত্রিম উপগ্রহটির নকশা প্রণয়ন থেকে চূড়ান্ত কাঠামো নির্মাণের সকল কাজ করেছেন নির্মাতা তিন শিক্ষার্থী। এর গঠনাকৃতি ঘনকের মত। ১ কেজি ওজনের এই কৃত্রিম উপগ্রহের দৈর্ঘ্য, প্রস্থ ও উচ্চতা ১০ সেন্টিমিটার করে।
৩ জুন ২০১৭ তারিখে স্পেস এক্স আন্তর্জাতিক মহাকাশ কেন্দ্রে (আইএসএস) সিআরএস-১১ মিশনের উপগ্রহটি উৎক্ষেপণ করা হয়। উপগ্রহটি ফ্যালকন ৯ রকেটে করে ড্রাগন মহাকাশযানটিতে বহন করা হয়েছিল, যা নাসার কেনেডি স্পেস সেন্টার প্যাড ৩৯এ থেকে উৎক্ষেপণ করা হয়। এটি প্যাড ৩৯এ থেকে ১০০তম উৎক্ষেপণ এবং প্রথমবার স্পেস এক্স তার ড্রাগন ক্যাপসুলগুলির একটি পুনঃব্যবহার করে। আন্তর্জাতিক মহাকাশ কেন্দ্রে যাওয়ার পর, জাপানী কিবো মডিউল থেকে স্যাটেলাইটটি স্থাপন করা হয়।
উপগ্রহটি ৪০০ কিলোমিটার (২৫০ মাইল) উচ্চতায় এবং ৫১.৬ ডিগ্রী বাঁকে পৃথিবীর উপর আবর্তিত হবে। উপগ্রহটি গতিবেগে প্রতি ৯২ মিনিটে পৃথিবীকে একবার করে প্রদক্ষিণ করবে।
উপগ্রহটি সাতটি স্থল স্টেশনগুলির সাথে যোগাযোগ করে: বার্ড-১ প্রোগ্রামে অংশগ্রহণকারী প্রতিটি দেশে একটি করে ও এবং থাইল্যান্ড ও তাইওয়ানে একটি করে। বাংলাদেশে স্যাটেলাইট থেকে তথ্য সংগ্রহের জন্য ব্র্যাক বিশ্ববিদ্যালয়ে একটি ভূকেন্দ্র আছে। কেন্দ্রটি বিশ্ববিদ্যালয়ের মহাখালী ক্যাম্পাসের চার নাম্বার ভবনের ছাদে স্থাপন করা হয়েছে যা ২৫ মে ২০১৩ সালে উদ্বোধন করা হয়। এখান থেকে স্যাটেলাইটের সাথে যোগাযোগ রক্ষা করা হয়।
এই কৃত্রিম উপগ্রহের মাধ্যমে বাংলাদেশের নদ-নদী, সাগর, গ্রাম-শহর ইত্যাদির আলোকচিত্র গ্রহণ করা যাবে, যা দিয়ে দেশের ভূ-প্রকৃতি, গঠন ইত্যাদি নিয়ে পরীক্ষা করা যাবে। এই কৃত্রিম উপগ্রহের সাথে বাংলাদেশের জাতীয় সংগীত 'আমার সোনার বাংলা, আমি তোমায় ভালোবাসি" যুক্ত করা আছে, যা মহাকাশে ছড়িয়ে দেবে এবং ভূমি থেকেও তা ডাউনলোড করা যাবে।
বাংলাদেশ তার ভূ-প্রকৃতি নিয়ে গবেষণার জন্য অন্য দেশের কৃত্রিম উপগ্রহ থেকে ছবি কিনতো, যা অনেক ব্যায়বহুল ও অবাধ গবেষণার জন্য প্রতিকূল। "ব্র্যাক অন্বেষা" উৎক্ষেপণের পর বাংলাদেশ গবেষণার জন্য নিজের তথ্য ও উপাত্ত ব্যবহার করতে পারবে। তখন এর গবেষণা কার্যক্রম আরো বেগবান হবে।
গাইবান্ধা সরকারি বালক উচ্চ বিদ্যালয়
গাইবান্ধা সরকারি বালক উচ্চ বিদ্যালয় গাইবান্ধা জেলায় অবস্থিত একটি হাই স্কুল। এটি বাংলাদেশের পুরাতন স্কুলের মধ্যে অন্যতম।
গাইবান্ধা সরকারি বালক উচ্চ দ্যিালয়টি ১৮৮৫ সালে স্থাপিত হয়। বিদ্যালয়টি গাইবান্ধা প্রধান ডাকঘরের দক্ষিণ ছোট্ট একটি বাড়িতে ছিল। যে বাড়িটি বামনডাঙ্গার তৎকালীন জমিদার বিদ্যানুরাগী স্বর্গীয় শরৎ চন্দ্র রায় চৌধুরী মহাশয় দান করেন। বিদ্যালয়টিতে জমিদার বাবুর জমির পরিমান ৬ একর ৬৮ শতাংশ। তৎকালীন রংপুর জেলা প্রশাসক জে,এন দাস গুপ্ত ও গাইবান্ধা মহকুমা প্রশাসক জেসি দত্ত মহাশয়ের অক্লান্ত পরিশ্রমের দরুন জনসাধারণের চাঁদা ও দানের অর্থ দিয়ে মূল বিদ্যালয় ভবনটি তৈরি হয়েছিল। ১৯৬৮ সালে ১ মে তারিখ হতে এটি সরকারের নিয়ন্ত্রণাধীনে আসে। এর পূর্বে বিদ্যালয়টি এইচ ই লোকাল ও মডেল হাই স্কুল নামে পরিচিত ছিল। পরবর্তী পর্যায়ে বিদ্যালয়টি গাইবান্ধা সরকারি বালক উচ্চ বিদ্যালয় নামে সুপ্রতিষ্ঠার সংগে পরিচিত লাভ করে।
পেশী
পেশী () হলো প্রাণীদেহের বিশেষ এক ধরনের নরম কিন্তু স্থিতিস্থাপক কলা যার উদ্দেশ্য প্রাণীর নড়ন, চলন ও বলপ্রয়োগে সহায়তা করা। প্রাণীদেহের অভ্যন্তরেও পেশীসমূহ অনেক গুরুত্বপূর্ণ কাজ পালন করে, যেমন হৃৎপিণ্ডের সংকোচন-প্রসারণ, পৌষ্টিকনালীর ভেতর দিয়ে খাদ্য পরিবহন, ইত্যাদি।
প্রাণীদেহে পেশীকলা সংকোচন এবং প্রসারণের মাধ্যমে কাজ করে। পেশীকোষগুলির ভেতরে অ্যাকটিন ও মায়োসিন নামের প্রোটিনশৃঙ্খল থাকে যেগুলি একে অপরের সাথে ঘেঁষে পিছলে যেতে পারে। ফলে পেশীকোষগুলির দৈর্ঘ্য ও আকার উভয়েরই পরিবর্তন সম্ভব হয়।
সবার দেহেই সমপরিমাণ পেশীতন্তু থাকে। কারও পেশীর আকার যদি বড় হয়, তাহলে তার দেহে পেশীতন্তুগুলির সংখ্যা বেশি নয়, বরং প্রতিটি পেশীতন্তু আকারে বড়।
মানবদেহে পেশী প্রধানত ৩ প্রকার। এগুলি হল কঙ্কাল পেশী, মসৃণ পেশী এবং হৃদ্‌পেশী।
কঙ্কাল পেশীগুলি দেহের কঙ্কাল তথা অস্থির সাথে অস্থিসন্ধির মাধ্যমে সংযুক্ত থাকে। যেহেতু আমরা কঙ্কাল পেশীগুলির নড়াচড়া আমাদের ইচ্ছানুযায়ী নিয়ন্ত্রণ করতে পারি, তাই এগুলিকে ঐচ্ছিক পেশীও বলা হয়। পেশীগুলির দেখতে ডোরাকাটা বলে এগুলিকে রেখাঙ্কিত পেশীও বলা হয়। কঙ্কাল পেশীগুলি আমাদেরকে হাঁটতে, থেমে যেতে এবং কোনও কিছু ওঠাতে সহায়তা করে। কঙ্কাল পেশীগুলি দুই ধরনের হয়। দ্রুত স্পন্দনশীল পেশী ও ধীর স্পন্দনশীল পেশী। দ্রুত স্পন্দন পেশীগুলি দ্রুত সাড়া দেয় ও দ্রুত নড়াচড়া করতে পারে, কিন্তু এগুলি অল্প সময়েই ক্লান্ত হয়ে যায়। যেমন পায়ের পেশীগুলি দ্রুত স্পন্দন পেশী, তাই আমরা দীর্ঘ সময় ধরে বারবার লাফ দিতে পারি না। এর বিপরীতে ধীর স্পন্দন পেশীগুলি অপেক্ষাকৃত অনেক ধীরে নড়াচড়া করে, কিন্তু এগুলি ক্লান্ত হতেও অনেক বেশি সময় নেয়। যেমন, হাতের বা কব্জির পেশীগুলি ধীর স্পন্দন পেশী, তাই আমরা বহুক্ষণ ধরে কলম দিয়ে লিখতে পারি।
মসৃণ পেশীগুলি অন্ননালী, পাকস্থলী, অন্ত্র, শ্বাসনালী, মূত্রথলী, মূত্রনালী, রক্তনালী, এবং অন্যান্য অভ্যন্তরীণ অঙ্গের দেয়ালে বা আস্তরণে অবস্থান করে। এগুলি সচেতন জ্ঞান ছাড়াই নিজে নিজে সংকুচিত-প্রসারিত হয়। তাই এগুলি অনৈচ্ছিক পেশী, অর্থাৎ এগুলিকে আমরা নিয়ন্ত্রণ করতে পারি না। যেমন, আমরা শত চেষ্টা করলেও পাকস্থলীকে দ্রুত বা আস্তে খাবার হজম করার নির্দেশ দিতে পারি না।
হৃদ্পে‌শী হল হৃৎপিণ্ডের দেওয়ালে অবস্থিত পেশী যার কাঠামো ঐচ্ছিক পেশীর মত হলেও এর কার্যক্রম অনৈচ্ছিক। এগুলি সর্বক্ষণ কাজ করতে থাকে এবং কখনোই ক্লান্ত হয় না। মসৃণ পেশীগুলির মত এগুলিও অনৈচ্ছিক পেশী। আমরা ইচ্ছা করলেই আমাদের হৃৎপিণ্ডকে দ্রুত বা ধীরে কাজ করতে বাধ্য করতে পারি না।
শফিকুন নূর মওলা
এস এম মওলার জন্ম রাজশাহী জেলার গোদাগাড়ী উপজেলার বাসুদেব গ্রামে। তাঁর বাবার নাম নূর মোহাম্মদ মাওলা এবং মায়ের নাম সুফিয়া বেগম। তাঁর স্ত্রীর নাম জান্নাতুন নাহার মাওলা। তাঁর এক ছেলে ও এক মেয়ে ।
১৯৭১ সালে এস এম মওলা ঢাকার তেজগাঁও কলেজের শিক্ষার্থী ছিলেন। মুক্তিযুদ্ধ শুরু হলে ভারতে যান। ভারতে তিনি মুক্তিবাহিনীর নৌকমান্ডো দলে যোগ দেন।
১৯৭১ সালের সেপ্টেম্বর মাসে। তৃতীয় সপ্তাহের একদিন চট্টগ্রাম নৌবন্দরের বহির্নোঙ্গরে দুঃসাহসী এক অপারেশনের জন্য নৌকমান্ডোরা রেকি করেছিলেন। কিন্তু রেকিতে তাঁদের একটা বড় ভুল হয় এবং সেটা হলো দূরত্বের হিসাব। তাঁরা অনুমান করেছিলেন বহির্নোঙ্গরের দূরত্ব দেড়-দুই মাইলের বেশি হবে না। কিন্তু বাস্তবে এই দূরত্ব ছিল তিন-চারগুণেরও বেশি। জলপথের দূরত্ব হিসাব করার ব্যাপারে তাঁরা অভিজ্ঞ ছিলেন না। নৌকামান্ডোরা তাঁদের অজ্ঞাতেই বিরাট এই ভুল করে ফেলেন। সহযোদ্ধা নৌকমান্ডোদের সঙ্গে এস এম মওলা সাঁতার কেটে যেতে থাকলেন সমুদ্রের গভীরে। পানির মধ্যে তাঁদের পায়ের ফিনস অনবরত ওঠানামা করছিলো। এক ঘণ্টার বেশি সময় সাঁতরিয়ে তাঁরা মাথা তুলে তাকালেন লক্ষ্যস্থলের দিকে। দেখলেন লক্ষ্যস্থল তখনো অনেক দূরে। আরও আধা ঘণ্টা সবাই সমানতালে সাঁতার কাটলেন। তার পরও দূরত্ব কমল না। ক্লান্ত হয়ে গেলেন তাঁরা। সামনে কিংবা পেছনে যাওয়ার শক্তিও হারিয়ে ফেলেছেন। চরম দুঃসাহস প্রদর্শন করেও ব্যর্থ হলেন তাঁরা। 
এস এম মাওলাসহ দুঃসাহসী নয়জন নৌকমান্ডো রাতে ভাটার সময় সমুদ্রের পানিতে নেমে লক্ষ্যস্থলের দিকে যাত্রা শুরু করেন। কিন্তু দেড় ঘণ্টারও বেশি সময় সাঁতরেও তাঁরা সেখানে পৌঁছাতে পারেননি। দেড় ঘণ্টা ধরে একটানা সাঁতরানোর পর এতই ক্লান্ত হয়ে পড়েন যে তাঁরা সামনে বা পেছনে ফেরার শক্তিও হারিয়ে ফেলেন। শেষ পর্যন্ত তাঁদের অভিযান শেষ হয় ট্র্যাজিক ঘটনার মধ্য দিয়ে। পরে জোয়ারের প্রবল ধাক্কায় পরস্পর বিচ্ছিন্ন হয়ে বিপর্যস্ত অবস্থায় সমুদ্রের তীরে পৌঁছান। তখন তাঁদের অনেকের জ্ঞান ছিল না। নয়জনের মধ্যে এস এম মওলাসহ চারজন মৃতপ্রায় অবস্থায় যেখানে ভেসে ওঠেন সেখানে ছিল সশস্ত্র প্রহরা। পাকিস্তানি সেনারা তাঁদের দেখে ফেলে। সেনারা তাঁদের আটক করে। তাঁদের ব্যাপক নির্যাতন ও জিজ্ঞাসাবাদ করা হয়। নির্যাতনে একজন (মোহাম্মদ হোসেন, বীর প্রতীক) মারা যান। এস এম মওলাসহ তিনজনকে পরে ঢাকা সেনানিবাসে পাঠানো হয়। এখানেও চলে তাঁদের ওপর ব্যাপক নির্যাতন। স্বাধীনতার পর তাঁরা ছাড়া পান।
কোবাল্ট টেট্রাকার্বোনাইল হাইড্রাইট
কোবাল্ট টেট্রাকার্বোনাইল হাইড্রাইট একটি জৈবধাতব যৌগ, যার সংকেত HCo(CO) । এটি একটি উদ্বায়ী, হলুদ তরল ও অসহনীয় গন্ধযুক্ত এবং এটি বর্ণহীন বাস্প গঠন করে। যৌগটি দ্রবীভূত করলে তত্ক্ষণাৎ বিশ্লিষ্ট হয়। কার্বন মনোক্সাইডের উচ্চ আংশিক চাপে অনুপস্থিতে Co(CO) গঠন করে। এই যৌগটি হাইড্রফরমাইলেশনে অনুঘটক হিসেবে কাজ করার সক্ষমতার জন্যে গুরুত্বপূর্ণ । বিভিন্ন ধরণের কার্বোনাইলেশন বিক্রিয়াতে মধ্যস্থাকারী হিসেবে ক্ষমতার জন্যে, HCo(CO) এবং এর সঙ্গত যৌগগুলো তাৎপর্যপূর্ণ ।
কোবাল্ট টেট্রাকার্বোনাইল হাইড্রাইট এর গঠন ত্রিকোণীয় দ্বি-পিরামিডীয়, সাথে নিরক্ষীয় CO লিগ্যান্ড নিরক্ষীয় সমতল থেকে সামান্য বাঁকানো । এর অণুর প্রতিসাম্য হল "C" ।
কোবাল্ট টেট্রাকার্বোনাইল হাইড্রাইট খুব অম্লীয় ,এর p"K" হল 8.5. ইহা সহজে টারটিয়ারী ফসফিন্স ও লুইস-ক্ষারের দ্বারা প্রতিস্থাপন বিক্রিয়া দেয়।
যেহেতু কোবাল্ট টেট্রাকার্বোনাইল হাইড্রাইট সহজে বিশ্লিষ্ট হয় তাই, এটি সাধারণত Co(CO) যৌগের হাইড্রজেনেশনের মাধ্যমে তৈরী করা হয়।
পরামিতি, সুস্থিতি বিক্রিয়ার জন্যে ইনফ্রারেড বর্ণালিবীক্ষণ যন্ত্রের মাধ্যমে নির্ণয় করা হয়, যা হল Δ"H" = 4.054 কিলোক্যালরি মোল, ΔS = −3.067 ক্যালরি মোল কেলভিন.
টেট্রাকার্বোনাইলহাইড্রোকোবাল্ট ছিল শ্রমশিল্পে ব্যবহৃত প্রথম ট্রাঞ্জিশন ধাতব হাইড্রাইড ।
আয়
আয় হচ্ছে খরচ এবং জমানোর সুযোগ যা কোন নির্দিষ্ট সত্তা দ্বারা এরটি নির্দিষ্ট সময়সীমার মধ্যে অর্জিত হয়। একে সাধারণত আর্থিক রাশিতে প্রকাশ করা হয়।
আন্তর্জাতিক একাউন্টিং স্টান্ডার্ড বোর্ড (The International Accounting Standards Board, IASB) এর সংজ্ঞা অনুসারে, "আয় হচ্ছে একটি নির্দিষ্ট অর্থনৈতিক সময়ের মধ্যে সম্পদের অন্তঃপ্রবাহ অথবা বর্ধন এর মাধ্যমে অর্থনৈতিক সুবিধার বৃদ্ধি অথবা দেনা হ্রাস করা যার ফলে একটা সাম্যভাব বিরাজ করে i"
হেমু কালানি
হেমু কালানি (২৩ মার্চ ১৯২৩ - ২১ জানুয়ারি, ১৯৪৩) একজন ব্রিটিশ বিরোধী স্বাধীনতা আন্দোলনকারী ও শহীদ।
হেমু কালানির আসল নাম ছিল রাহি হেমন, যদিও তাকে সকলেই হেমু বলে ডাকতেন। তার জন্ম হয়েছিল সিন্ধু প্রদেশ এর শুক্কুরে (অধুনা পাকিস্তান)। পিতার নাম ছিল ডাঃ পেসুমল কালানি। কাকা মংঘরাম কালানি ছিলেন জাতীয় কংগ্রেস নেতা, মূলত তারই অনুপ্রেরণায় ছাত্রাবস্থায় স্বাধীনতা আন্দোলনের অংশ গ্রহন করেন হেমু। শুক্কুরের তিলক হাইস্কুলে পড়াশোনা করতেন। তিনি ও তার বন্ধুরা বিদেশী দ্রব্য বয়কট ও স্বদেশী জিনিসপত্র কেনার দাবীতে সভা সমিতি করতে থাকেন। সারা ভারত ছাত্র সংঘের শাখা 'স্বরাজ সেনা'র প্রধান ছিলেন তিনি।
মহাত্মা গাঁধীর ডাকে ১৯৪২ সালে ভারত ছাড়ো আন্দোলনে যোগ দেন হেমু। সিন্ধুপ্রদেশে এই আন্দোলন প্রবল সাড়া ফেলে। এর তীব্রতায় আতংকিত হয়ে ব্রিটিশ সরকার ইউরোপিয়ান সেনাবাহিনীর বিশেষ একটি দলকে পাঠায় তা দমন করতে। হেমু কালানী ও তার সাথীরা এই পরিকল্পনা বানচাল করতে ট্রেনলাইন আটকানোর ব্যবস্থা করেন। ১৯৪২ খৃষ্টাব্দের ২৩ অক্টোবর রাতে তারা রেলের ফিশপ্লেট খুলে গাড়ি লাইনচ্যুত করার জন্যে ঘটনাস্থলে আসেন। তাদের সাথে যদিও ফিশপ্লেট খোলার কোনো যন্ত্র ছিলোনা। এই সময় দুর্ভাগ্যক্রমে হেমু কালানী ধরা পড়েন, তার বাকি সাথীরা পলায়নে সক্ষম হয়। পুলিশ তাকে লক আপে ২২ দিন ধরে নির্মম অত্যাচার করলেও তার সহযোগীদের সম্পর্কে কোনো তথ্যই বের করতে পারেনি।
বিচারে হেমুর ফাঁসির হুকুম হলে তদানীন্তন ভাইসরয়ের কাছে তা মকুবের আবেদন করা হয়। সিন্ধুপ্রদেশের হাজার হাজার মানুষ তার জন্যে মার্সি পিটিশনে সই করেন। কিন্তু হেমু তার সহযোগী বিপ্লবীদের নাম জানাবেন এই শর্তে ফাঁসি মকুব হবে শুনে সেই প্রস্তাব ঘৃনাভরে প্রত্যাখ্যান করেন তিনি। শুক্কুর সেন্ট্রাল জেলে ২১ সে জানুয়ারি, ১৯৪৩ সালে মাত্র ১৯ বছর বয়েসে তাকে ফাঁসিতে ঝুলিয়ে দেওয়া হয়।
দেশবিভাগের পর তার পরিবার পাকিস্তান হতে ভারতে চলে আসেন। প্রাক্তন প্রধানমন্ত্রী শ্রীমতী ইন্দিরা গান্ধী বিপ্লবী হেমু কালানীর মা কে ভাতা ও সম্মাননা প্রদান করেছেন। গুজরাত রাজ্যে তার স্মৃতিতে একাধিক রাস্তা, পার্ক, মর্মরমূর্তি প্রতিষ্ঠিত আছে। তার জন্মস্থান শুক্কুরেও একটি পার্ক তার নামে নামাঙ্কিত ছিল। দুর্ভাগ্যজনক ভাবে সেটির নাম পরিবর্তিত হয়ে বর্তমানে তা কাসিম পার্ক বা লুকাস পার্ক নামে বিরাজমান।
হাইপোআয়োডাস এসিড
হাইপোআয়োডাস অ্যাসিড একটি অজৈব যৌগ যার রাসায়নিক সংকেত HIO। আয়োডিন এর জলীয় দ্রবণকে মারকারি বা রৌপ্য লবনের সাথে বিক্রিয়া করা এটা পাওয়া যায়। এটা খুব দ্রুত অসমানুপাতে বিয়োজিত হয়ঃ
হাইপোআয়োডাস অ্যাসিড একটি দুর্বল এসিড যার p"K" প্রায় ১১ । এর কনজুগেট ক্ষার হাইপোআয়োডাইট  (IO−)। ক্ষারকীয় হাইড্রোক্সাইডের সাথে আয়োডিনের বিক্রিয়ায় এনায়নের লবন পাওয়া যায়। তারা দ্রুত ভেঙে গিয়ে আয়োডাইড এবং আয়োডেট গঠন করে।
ক্লোরাস এসিড
ক্লোরাস অ্যাসিড একটি অজৈব যৌগ, যার সংকেত HClO। এটি একটি দুর্বল এসিড। এই এসিডে ক্লোরিণের জারণ দশা +3। বিশুদ্ধ পদার্থ অস্থায়ী, অসমানুপাতে ভেঙে হাইপোক্লোরাস অ্যাসিড (Cl এর জারণ দশা +1) এবং ক্লোরিক অ্যাসিড (Cl এর জারণ দশা +5):
যদিও এই এসিডকে বিশুদ্ধ অবস্থায় পাওয়া কঠিন। এই এসিড থেকে পাওয়া কঞ্জুগেট ক্ষার স্থায়ী। এই এনায়নের সুপরিচিত লবনের উদাহরণ হচ্ছে সোডিয়াম ক্লোরাইট। ক্লোরিন ডাই অক্সাইড উৎপাদনে অনেক সময় এই এসিড এবং এর লবন ব্যবহার করা হয়।
বেরিয়াম এবং পাতলা সালফিউরিক অ্যাসিড এর বিক্রিয়ায় HClO2 প্রস্তুত করা যায়ঃ
ফোড়ন (রান্না)
ফোড়ন বা বাগাড় দেওয়া হচ্ছে রান্নার একটা কৌশল যা বাংলাদেশ, ভারত, পাকিস্তান এবং শ্রীলঙ্কার রন্ধনশৈলীতে ব্যবহৃত হয়। এই পদ্ধতিতে সমস্ত মশলা (অনেক ক্ষেত্রে অন্যান্য উপাদান যেমন শুকনো লঙ্কা, কিমা , আদা রুট বা চিনি) তেল বা ঘি তে হালকা করে ভেজে নেওয়া হয়। এর ফলে উপাদানের কোষ থেকে তেল বের হয়ে খাবারের স্বাদ বাড়িয়ে দেয়। এরপরে এগুলোকে তরকারীর সংগে যুক্ত করা হয়। অনেক সময় মশলাকে তেলবিহীন পাত্রে শুকনো ভেজে নিয়ে গুড়ো করা হয়।
সাধারণত তরকারী বা এই ধরণের খাবারের জন্য ফোড়ন ব্যবহারের করার জন্য আগে থেকে তৈরী করে রাখা হয় কিন্তু রান্নার শেষের দিকে ফোঁড়ন দেওয়া হয়।
বাগাড় দেওয়ার জন্য সাধারণত যে উপাদানগুলো সাধারণত ব্যবহৃত হয় তার মধ্যে জিরা, কালো সরিষা বীজ, মৌরি বীজ, কাঁচা মরিচ, শুকনো লাল মরিচ, মেথি বীজ, দারুচিনি, লবঙ্গ, মাষকলাই, কারি পাতা, পেঁয়াজ, রসুন, তেজপাতা ইত্যাদি। যেসব খাবার রাঁধতে দীর্ঘ সময় লাগে তাতে ফোড়ন আগে দেওয়া হয় এবং যে সব খাবারে কম সময় লাগে তাতে ফোড়ন পরে দেওয়া হয়। ওড়িয়া রান্না এবং বাঙালি রন্ধনশৈলীতে মশলার এই মিশ্রণকে পাঁচ ফুটানা এবং পাঁচ ফোড়ন বলা হয়।
দক্ষিণ এশিয়ার ভাষা সমূহে এটা বিভিন্ন নামে পরিচিত:
পেঁড়া
পেঁড়া বা প্যাঁড়া একধরণের মিষ্টি যা বাংলাদেশ, ভারত, পাকিস্তান, শ্রীলঙ্কাসহ দক্ষিণ এশিয়ার দেশসমূহে জনপ্রিয়। সাধারণত পুরু, আধা-শক্ত টুকরাকারে মিষ্টিটি তৈরী করা হয়। প্রধান উপাদানগুলো হচ্ছে খোয়া, চিনি এবং প্রথাগত সুগন্ধি, এলাচ বীজ, পেস্তা বাদাম ও জাফরান। এটার রঙ ক্রিম সাদা ক্যারামেল রঙেরও হয়। পেড়া শব্দটি সাধারণত থকথকে জিনিসের জন্য ব্যবহৃত হয় যেমন ময়দা, খোয়া। এর বিভিন্ন নাম এবং উচ্চারণ আছে। যেমন, পেধা, পেন্ডা গুজরাটি)।
পেড়ার উদ্ভব ঘটে মথুরাতে যা আজকের দিনে ভারতের উত্তরপ্রদেশ। মথুরা পেড়ে মথুরার বিখ্যাত পেড়া।এখান থেকে ভারত সহ দক্ষিন এশিয়ার বিভিন্ন অঞ্চলে পেড়া ছড়িয়ে পড়েছে। ১৮৫০ সালে লক্ষ্ণৌর ঠাকুর রাম রতন সিং ধার্বাদ (বর্তমান দিনের কর্ণাটক) চলে আসেন এবং পেড়ার প্রচলন শুরু করেন। সেখানকার ধার্বাদ পেড়া বিখ্যাত। মহারাষ্ট্র সাতারার কান্দি পেড়া এক ধরণের পেড়া।
ধর্মীয় অনুষ্ঠানে লাড্ডু, পেড়া ইত্যাদি অনেকসময় প্রসাদ হিসেবে ব্যবহার করা হয়।
ফেনা
ফোম হচ্ছে এমন একটি পদার্থ যা কঠিন বা তরলের মধ্যে গ্যাস জমে থাকার কারণে সৃষ্ট হয়। বাথ স্পঞ্জ, বিয়ারের গ্লাসের উপরিভাগ এসব হচ্ছে ফোমের উদাহরণ। বেশিরভাগ ফোমে গ্যাসের আয়তন বেশি থাকে, যেখানে কঠিন বা তরলের খুবই পাতলা একটি স্তর এদের পৃথক করে।
সলিড ফোমের গুরুত্বপূর্ণ একটি ভাগ হলো বদ্ধ কোষীয় ফোম এবং মুক্ত কোষীয় ফোম। বদ্ধ কোষীয় ফোমে প্রতিটি গ্যাসের কোষ পৃথক স্তর দিয়ে আবৃত থাকে। অন্যদিকে মুক্ত কোষীয় ফোমে গ্যাসের কোষ গুলো একে অন্যের সাথে যুক্ত থাকে। সাবানের ফেনা বা ফোম হলো মুক্ত কোষীয় ফোমের একটি উদাহরণ; যেখানে পানি সমস্ত উপরিভাগ দিয়ে যেতে পারে। ক্যাম্পিং ম্যাট হলো বদ্ধ কোষীয় ফোমের একটি উদাহরণ যেখানে প্রতিটি গ্যাসীয় কোষ পৃথকভাবে বদ্ধ থাকে। একারণে এটি সহজে পানি শোষ্ণ করতে পারে।
ফোম বিক্ষিপ্ত বা বিচ্চুরিত মাধ্যমের একটি উদাহরণ। সাধারণত, ফোমের একটি কোষের ভেতর প্রচুর গ্যাস আবদ্ধ থাকে এবং ভিন্ন ভিন্ন আকার ধারন করে। যার ফলে উপরিভাগের তরলের স্তর কমে যায় এবং চারপাশের তরল এর ঝিল্লি খুবই পাতলা হয়। যখন এই বুদবুদ বা গ্যাসের কোষের আকার খুবই নগন্য হয়, (উদাহরণ হিসেবে খুব মসৃন ফোম) তখন এই বিক্ষিপ্ত ফোম কে কলয়েড হিসেবে ধরা হয়।
ফোম জাতীয় বলতে সেসব পদার্থকে বোঝায় যারা ফোমের মতই দেখতে; যেমন: কোয়ান্টাম ফোম, পলিইউরেথিন ফোম (ফোম রাবার), পলিস্টাইরিন, ফেনোলিক বা অন্যান্য পদার্থ।
বিটা ক্ষয়
নিউক্লিয়ার পদা‍‌র্থবিজ্ঞানে বিটাক্ষয় হল একধরনের তেজসক্রিয় ক্ষয় যেখানে বিটা রশ্মি ও নিউট্রিো নির্গত হয় পরমাণুর নিউক্লিয়াস থেকে।যেমন:ইলেক্ট্রন নির্গত হওয়ার পর প্রোটন,নিউট্রনে পরিণত হয়।বিটা ক্ষয় হল দুর্বল নিউক্লিয় বলের একটি ফলাফল।
বিটা ক্ষয় দুই প্রকার।যথা:১.বিটা ঋণাত্মক এবং বিটা ধনাত্মক।ঋণাত্মক বিটা ক্ষয়ে একটি ইলেক্ট্রন ও ইলেক্ট্রন নিউট্রিোর প্রতিকণিকা নির্গত করে নিউট্রন,প্রোটনে পরিণত হয়।আবার বিটা ধনাত্মক ক্ষয়ে একটি পজিট্রন ও ইলেক্ট্রন নিউট্রিো নির্গত হয়ে প্রোটন,নিউট্রনে পরিণত হয়।
ধনাত্মক বিটা ক্ষয়ে পরমাণুতে নিউক্লিয় সংখ্যা তার পূর্ববর্তি পরমাণুর নিউক্লিয় সংখ্যার চেয়ে এক কম হয়।
p → n+(e^+)+v
নিউট্রনের ভর প্রোটনের চেয়ে বেশি হওয়ার কারণে এটি ঘটে থাকে।
ঋণাত্মক বিটা ক্ষয়ের কারণে পরমাণু পারমাণবিক সংখ্যা এক করে বেরে যায়।
n→p+(e^-)+v
নিউট্রনের ভর প্রোটনের চেয়ে বেশি হওয়ার কারণে এটি ঘটে থাকে।
সাইদুল হাসান (সাংবাদিক)
সাইদুল হাসান (১৯১২ -১৯৭১) একজন বাঙালী সমাজকর্মী, সাংবাদিক ও বাংলাদেশ মুক্তিযুদ্ধের শহীদ।
বাংলাদেশ কৃষক শ্রমিক আন্দোলনের নেতা ও ট্রেড ইউনিয়ন নেতৃবৃন্দের সংস্পর্শে এসেছিলেন তিনি। প্রগতিশীল অসাম্প্রদায়িক চেতনায় উদ্বুদ্ধ হন। যখনই কোনো কুসংস্কার, অন্ধ বিশ্বাস বা ভ্রান্ত ধারণা দেখতেন তার সোচ্চার প্রতিবাদ ছিল সাইদুল হাসানের বৈশিষ্ট্য। ১৯৬৪ সালে দাঙ্গার সময় অত্যন্ত সাহসিকতার সাথে দাঙ্গাকারীদের মুখোমুখি প্রতিরোধ করেছিলেন।
তিমি একজন সাহসী ও সত্যনিষ্ঠ সাংবাদিক ছিলেন। ইয়াহিয়া খানের আমলে সরকারি রক্তচক্ষুর পরোয়া না করে সংবাদ সংগ্রহ করতেন। যথেষ্ট ঝুঁকি নিয়ে ১৯৭০ সালে সাপ্তাহিক "গণশক্তি" পত্রিকা প্রকাশ ও সম্পাদনা করেছেন। এ ব্যাপারে সরকারি অনুমতি পর্যন্ত আদায় করে নিয়েছিলেন তিনি।
১৯৭১ সালে এক হিন্দু বন্ধু পরিবারকে আশ্রয় দেওয়ার অপরাধে পাকিস্তানী সামরিক বাহিনীর লোকেরা তাকে ধরে নিয়ে গিয়ে হত্যা করে।
রফিসসা
রফিসসা   মরক্কোর একটি জনপ্রিয় খাবার। বিভিন্ন ঐতিহ্যবাহী উৎসবের সময়ে খাবারটি পরিবেশিত হয়।
ঐতিহ্যগতভাবে এটা মুরগির মাংস এবং ডাল ও মেথি বীজ (আরবিতে হেলবা), মসেম্মেন, মেলোউই বা দিন পুরোনো রুটি, এবং রাস এল হানাউটের মিশ্রণের সাথে পরিবেশন করা হয়।
হ্যারল্ড ইনিস
হ্যারল্ড এ্যাডামস ইনিস (নভেম্বর ৫, ১৮৯৪ – নভেম্বর ৮, ১৯৫২) ছিল টরেন্ট বিশ্ববিদ্যালয়ের কানাডীয় রাজনৈতিক অর্থনীতি বিষয়ক প্রফেসর এবং মিডিয়া, যোগাযোগ থিওরি ও কানাডীয় অর্থনৈতিক ইতিহাস বিষয়ের লেখক।তার জটিল ও কঠিন গদ্য থাকার সত্ত্বেও, ইনিস ছিল কানাডার খুবই গুরুত্বপূর্ণ মৌলিক চিন্তাবিদ। তিনি “স্ট্যাপলস থিসিস” উন্নয়নে সাহায্য করেছেন, যেটার মাধ্যমে তিনি দেখিয়েছেন কানাডার সাংস্কৃতি, রাজনৈতিক ইতিহাস এবং অর্থনীতি গুরুত্বপূর্ণভাবে “স্ট্যাপলস” যেমন ফার, মঃস্য, কাঠ, গম, খনিজ পদার্থ এবং কয়লািইত্যাদি উত্তোলন ও  রপ্তানি দ্বারা প্রভাবিত হয়।“স্ট্যাপলস থিসিস” ১৯৩০-১৯৬০ সাল পর্যন্ত কানাডার অর্থনৈতিক ইতিহাসকে প্রভাবিত করেছিল এবং কানাডার রাজনৈতিক অর্থনৈতিক ঐতিহ্যর মৌলিক অংশ হিসাবে বিবেচিত হচ্ছিল।
ম্যাথু হগার্ড
ম্যাথু জেমস হগার্ড, এমবিই (; জন্ম: ৩১ ডিসেম্বর, ১৯৭৬) লিডসের পাডসে এলাকায় জন্মগ্রহণকারী প্রথিতযশা সাবেক ইংরেজ ক্রিকেটার। ৬ ফুট ২ ইঞ্চি উচ্চতার অধিকারী দীর্ঘদেহী হগার্ড ইংল্যান্ড ক্রিকেট দলের অন্যতম সদস্য ছিলেন। দলে তিনি মূলতঃ ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন। এছাড়াও ডানহাতি ব্যাটসম্যান ছিলেন ম্যাথু হগার্ড। ২০০০ থেকে ২০০৮ সময়কালে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। ২০১০ থেকে ২০১৩ সালে অবসরগ্রহণের পূর্ব-পর্যন্ত লিচেস্টারশায়ার দলের অধিনায়কের দায়িত্ব পালন করেন তিনি। এরপূর্বে সর্বমোট তেরো বছর ইয়র্কশায়ারের প্রতিনিধিত্ব করেন।
অর্থোডক্স সুইং বোলার হিসেবেই দলে ভূমিকা রেখেছেন। সচরাচর নতুন বল হাতে নিয়ে ইংল্যান্ডের পক্ষে টেস্ট ক্রিকেটে বোলিং আক্রমণে নেতৃত্ব দিতেন। নতুন বলের চকচকে ভাবের সুবিধা নিয়ে শীর্ষসারির ব্যাটসম্যানদেরকে সুইং ডেলিভারিতে কাবু করার প্রয়াস চালাতেন। কোন কারণে পিচ কিংবা আবহাওয়ার সুবিধা পাওয়া না গেলে তার সুইং অনেকাংশেই অকার্যকর হয়ে পড়তো। দলের নিয়মিত বোলার হিসেবে অংশগ্রহণ ছিল তার। এছাড়াও হগার্ড রক্ষণাত্মক ব্যাটিংশৈলী খেলায় প্রয়োগ ঘটাতেন। তার ব্যাটিং গড় ছিল মাত্র ৭.৪০। তিনি বলগুলোকে আটকিয়ে দিতেন ও অপরপ্রান্তের ব্যাটসম্যানকে রান তুলতে সহায়তা করতেন। এছাড়াও, নাইটওয়াচম্যান হিসেবেও নিজেকে ব্যবহৃত করতেন তিনি।
হগার্ডের ক্রিকেট জীবন শুরু হয় স্থানীয় দলে অংশগ্রহণের মাধ্যমে। খ্যাতনামা ব্রাডফোর্ড লীগ ক্লাব ও পেপসি কংস বাসিতে খেলেছেন তিনি। ১৯৯৬ সালে ঘরোয়া প্রথম-শ্রেণীর ক্রিকেট খেলতে শুরু করেন। এরপর ১৯৯৮ সালে লিস্ট এ ক্রিকেটে অভিষেক ঘটে তার।
২০০০ সালে নাসের হুসেন ও ডানকান ফ্লেচারের বিকল্প হিসেবে মূলতঃ হগার্ডকে দলে অন্তর্ভুক্ত করা হয়েছিল। ন্যাটওয়েস্ট সিরিজে আঘাতপ্রাপ্ত অ্যান্ড্রু ক্যাডিকের স্থলাভিষিক্ত হন। ২০০১-০২ মৌসুমে ভারত সফরে মাত্র দুই টেস্টে অংশ নেন ও বোলিং আক্রমণে নেতৃত্ব দেন। পরবর্তীকালে নিউজিল্যান্ডের বিপক্ষে ৭/৬৩ পান। কিন্তু অস্ট্রেলিয়া সফরে ম্যাথু হেইডেনের হাতে বেশ নাকানি-চুবানি খান।
তবে ২০০৪ সালে ওয়েস্ট ইন্ডিজ সফরে বেশ সফলকাম হন তিনি। ৩ এপ্রিল, ২০০৪ তারিখে টেস্ট ক্রিকেটের ইতিহাসে ৩৪তম হ্যাট্রিক করেন। ব্রিজটাউনের কেনসিংটন ওভালে অনুষ্ঠিত তৃতীয় টেস্টের দ্বিতীয় ইনিংসে এ কীর্তগাঁথা রচনা করে স্বাগতিক দলকে ৯৪ রানে গুটিয়ে দেন। এরফলে ১৯৬৭-৬৮ মৌসুমের পর ইংল্যান্ড প্রথমবারের ন্যায় সিরিজে জয়ে সমর্থ হয়। এছাড়াও প্রথম সফরকারী দল হিসেবে ক্যারিবীয়ায় তিন টেস্টে জয় করে। আগস্ট, ২০০৪ সালে ওয়েস্ট ইন্ডিজের বিপক্ষে ব্যক্তিগত সর্বোচ্চ ৩৮ রান তোলেন। এরপর জোহেন্সবার্গে দক্ষিণ আফ্রিকার বিপক্ষে ১২ উইকেট পান। দ্বিতীয় বিশ্বযুদ্ধের পর থেকে কেপটাউনে কেবলমাত্র অপর ইংরেজ জনি ওয়ার্ডলে তার তুলনায় অধিকতর সেরা বোলিং পরিসংখ্যান গড়েছিলেন। ১৯৭৯-৮০ মৌসুমে ভারতের বিপক্ষে ইয়ান বোথামের ১৩/১০৬ লাভের পর খেলায় তার বোলিংয়ে পরিসংখ্যানটি ইংল্যান্ডের পক্ষে সেরা ছিল। ২০০৫ সালের অ্যাশেজ সিরিজে সফরকারী অস্ট্রেলিয়ার বিপক্ষে অ্যাশলে জাইলসের সাথে জুটি গড়ে ৮ রানে অপরাজিত ছিলেন। ট্রেন্ট ব্রিজে অনুষ্ঠিত সিরিজের চতুর্থ টেস্টে ব্রেট লি’র ফুলটসে কভারড্রাইভে চার মেরে ইংল্যান্ডের জয় নিশ্চিত করেন। তিন উইকেটে জয়ের পাশাপাশি সিরিজে দল ২-১ ব্যবধানে এগিয়ে যায়।
ব্যক্তিগত জীবনে বিবাহিত হগার্ড সারাহ নাম্নী এক রমণীর পাণিগ্রহণ করেন। মে, ২০০৭ সালে এ দম্পতির সংসারে আর্নি নামের এক পুত্রসন্তান জন্মগ্রহণ করে।
ঝুঁকি
ঝুঁকি হলো মূল্যবান কোন কিছু অর্জন বা হারানোর সম্ভাবনা। ইচ্ছায় বা অনিচ্ছায় যখন কোন ঝুঁকি নেয়া বাদ দেয়া হয় তখন মূল্যবান কোন কিছু (যেমন-শারীরিক স্বাস্থ্য, সামাজিক অবস্থা, মানসিক মঙ্গল বা আর্থিক সম্পদ) অর্জিত হয় বা ক্ষতি হয়।ঝুঁকিকে ইচ্ছার সঙ্গে অনিশ্চয়তার মিথস্ক্রিয়া হিসেবে সংগায়িত করা যায়। অনিশ্চয়তা হলো একটি সম্ভাব্য অপ্রত্যাশিত, এবং অনিয়ন্ত্রিত ফলাফল; ঝুঁকি হলো অনিশ্চয়তা সত্ত্বেও গৃহীত পদক্ষেপের একটি ফল।
একটি ঝুঁকির তীব্রতা ও সম্ভাব্যতা থেকে মানুষের মানসিক সিদ্ধান্তের ঝুঁকিবোধ তৈরি হয়, এবং ব্যক্তি ভেদে তা পরিবর্তিত হতে পারে। কোন মানবিক প্রচেষ্টা কিছু ঝুঁকি বহন করে, কিন্তু কিছু আছে যা অন্যদের তুলনায় বেশি ঝুঁকিপূর্ণ.
codice_1 অনুপস্থিত বা খালি ()
বহির্জাত অর্ধপরিবাহী
বহির্জাত অর্ধপরিবাহী () বলতে অপদ্রব্য মিশ্রিত অর্ধপরিবাহীকে বোঝায়। নিয়ন্ত্রিত ডোপিং এর মাধ্যমে এর পরিবাহিতা বৃদ্ধি করা হয়। এতে সুবিধাজনক অপদ্রব্য নিয়ন্ত্রিতভাবে অতি সামান্য পরিমানে মেশালে এতে বিপুল পরিমান হোল বা মুক্ত ইলেক্ট্রন সৃষ্টি হয়, যা এর পরিবাহিতা বহুগুণ বৃদ্ধি করতে পারে। ডোপায়নকৃত অপদ্রব্যের উপর ভিত্তি করে বহির্জাত অর্ধপরিবাহী p-টাইপ ও n-টাইপ এই দুই ধরণের হয়।
কোন বিশুদ্ধ অর্ধপরিবাহীতে ত্রিযোজী মৌল অপদ্রব্য হিসেবে অতিসামান্য পরিমানে মেশানো হলে যে বহির্জাত অর্ধপরিবাহী উৎপন্ন হয় তাকে p-টাইপ অর্ধপরিবাহী বলা হয়। এতে চতুর্যোজী অর্ধপরিবাহীর সাথে ত্রিযোজী অপদ্রব্য (যেমনঃ সিলিকন, অ্যালুমিনিয়াম) অতিসামান্য পরিমানে মিশিয়ে p-টাইপ অর্ধপরিবাহী প্রস্তুত করা হয়। এর কেলাসে প্রচুর পরিমানে হোল সৃস্টি হয়।
কোন বিশুদ্ধ অর্ধপরিবাহীতে পঞ্চযোজী মৌল অতিসামান্য পরিমানে অপদ্রব্য হিসেবে মেশালে যে বহির্জাত অর্ধপরিবাহী সৃষ্টি হয় সেটা n-টাইপ অর্ধপরিবাহী। ঋণাত্মক আধান বিশিষ্ট ইলেকট্রনই এই অর্ধপরিবাহীর আধান বহন করে বলে এরূপ অর্ধপরিবাহীর নামকরনে Negative শব্দের n-নিয়ে n-টাইপ অর্ধপরিবাহীর নামকরণ করা হয়েছে। পঞ্চযোজী মৌল্গুলির মাঝে আর্সেনিক, ফসফরাস, এন্টিমনি, বিসমাথ ইত্যাদি বেশি ব্যবহৃত হয়।
পণ্য জীবনচক্র
শিল্প ক্ষেত্রে, পণ্য জীবনচক্র ব্যবস্থাপনা বলতে বোঝায়, একটি পণ্য তৈরি করার শুরু থেকে প্রকৌশল নকশা এবং উৎপাদন, সেবা ও উৎপাদিত পণ্যের বন্টন ইত্যাদির সামগ্রিক ব্যবস্থা করার প্রক্রিয়া। এটি জনশক্তি, উপাত্ত, পদ্ধতিসমূহ ও ব্যবসায় কৌশলকে একত্রিত করে এবং পণ্য সম্পর্কিত তথ্য প্রদান করে যা কোম্পানি ও তাদের অন্যান্য প্রতিষ্ঠানের জন্য মেরুদন্ড হিসেবে কাজ করে।
বর্ধিত ব্যবসায়ের উৎসাহ বর্তমানে পরিচিত হচ্ছে পণ্য জীবনচক্র ব্যবস্থাপনা নামে যেটা এসেছে আমেরিকান মটরস কর্পোরেশন (এএমসি)। ফ্রানকোইস কাসটাইং, “পণ্য প্রকৌশল ও উন্নয়ন” এর সহ-সভাপতি এর মতে, ১৯৮৫ সালে অটোগাড়ি প্রস্তুতকারীরা বড় বড় প্রতিযোগীর সাথে ভালভাবে প্রতিযোগিতা করার জন্য এমন একটি উপায় বের করার চেষ্টা করছিল যেটা পণ্য উন্নয়ন প্রক্রিয়াকে ত্বরান্বিত করবে।
বড় ধরনের বাজেটের ঘাটতির কারণে জেনারেল মটরস, ফর্ট এবং অন্যান্য বিদেশি প্রতিযোগিরা গবেষণা ও উন্নয়নের উপর বেশি গুরুত্ব দিচ্ছিল তাদের প্রধান পণ্যগুলোর (বিশেষ করে জীপ গাড়ি) জীবন চক্র বৃদ্ধি করার জন্য।
পরিপক্ক জীপ চেরকি (এক্সজে) যেটা আধুনিক স্পর্টস ইউটিলিটি গাড়ি হিসেবে বাজারে ছাড়ার পর, এএমসি একটি নতুন মডেল উন্নয়ন করার কাজ শুরু করেছিল, যেটা পরে “জীপ গ্রান্ড চেরকি” নামে বাজারে আসে। প্রথমে তারা দ্রুত পণ্য উন্নয়নের জন্য কম্পিউটার নিয়ন্ত্রিত নকশা (CAD) সফটওয়্যার ব্যবহার করেছিল যা প্রকৌশলীদের বেশি উৎপাদনশীল করে। তাদের দ্বিতীয় প্রচেষ্টা ছিল নতুন যোগাযোগ পদ্ধতি যা দ্রুত দ্বন্দ্ব মীমাংসা করতে ব্যবহারিত হত এবং প্রকৌশলীক পরিবর্তন কমিয়ে ছিল, কারণ সব নকশা ও তথ্য কেন্দ্রীয় ডাটাবেস এ সংরক্ষণ করা থাকত। পণ্য উপাত্ত ব্যবস্থাপনা ছিল খুবই কার্যকরি, যেটা এএমসি পরে ক্রিসলার ক্রয় করেছিল, এই পদ্ধতি পরবর্তীতে ব্যবসায়ের অন্যান্য অংশে প্রসারিত করা হয় পণ্য নকশা ও তৈরিকরণ এর সাথে নিয়োজিত সকলকে একত্রিত করার জন্য। ব্যবস্থাপনা প্রযুক্তির প্রাথমিক ব্যবহারের মাধ্যমে, ক্রিসলার নিজেকে অটো শিল্পে সস্তা দামে গাড়ি প্রস্তুতকারী হিসেবে প্রতিষ্ঠিত করেছিল, ১৯৯০ সালের মাঝামাঝিতে শিল্পের গড় উন্নয়ন ব্যয় অর্ধেকে নেমেছিল।
১৬ মিমি ফিল্ম
১৬ মিমি ফিল্ম ফিল্মের ক্ষেত্রে একটি ঐতিহাসিকভাবে জনপ্রিয় ও লাভজনক গেজ। ১৬ মিমি বলতে বোঝায় ফিল্মের দৈর্ঘ্য, যেমন সুপরিচিত ৮ ও ৩৫ মিমি। এটি প্রেক্ষাগৃহের বাইরে শিল্প, শিক্ষা ইত্যাদি ক্ষেত্রে চলচ্চিত্র নির্মাণে বা অল্প বাজেটের মোশন পিকচারে ব্যবহৃত হয়। বহু দশক ধরে ৮ মিমি ফিল্ম এবং পরে সুপার ৮ ফিল্মের পাশাপাশি এটিও শৌখিন বা ঘরে বসে মুভি বানানোয় জনপ্রিয় ছিল। ১৯২৩ সালে ইস্টম্যান কোডাক বের করে ১৬ মিমির জন্য প্রথম "আউটফিট" যাতে ছিল একটি ক্যামেরা, প্রজেক্টর, ট্রাইপড, স্ক্থিন ও স্প্লিসার, মোট $335 মূল্যে। আরসিএ-ভিক্টর ১৯৩২ সালে একটি ১৬ মিমি সবাক মুভি প্রজেক্টর এবং ১৯৩৫ সালে একটি অপটিকাল সাউন্ড-অন-ফিল্ম ১৬ মিমি ক্যামেরা বাজারে ছাড়ে।
ইস্টম্যান কোডাক ৩৫ মিমি ফিল্মের চেয়ে কম দামের শৌখিন বিকল্প হিসেবে ১৬ মিমি ফিল্ম বের করে ১৯২৩ সালে। ১৯২০-এর দশকে পেশাদার কর্মীরা এই ফরম্যাটটিকে বলতেন নিম্নমানের বা সাব-স্যান্ডার্ড।
কোডাক উইলার্ড বীচ কুককে তার প্যাথেস্কোপ অফ আমেরিকা কোম্পানি থেকে ভাড়া করে আনে নতুন ১৬ মিমি "কোডাস্কোপ লাইব্রেরি" তৈরি করার জন্য। বাড়িতে বসে মুভি বানাবার পাশাপাশি লোকেরা সেই লাইব্রেরি থেকে ফিল্ম কিনতে বা ভাড়া নিতে পারতো, যা এই ফরম্যাটটির বিক্রি বাড়াতে সহায়ক হয়েছিল।
শৌখিন ব্যবহারের জন্য তৈরি ১৬ মিমি ফিল্মটি সেসব ফিল্ম বেসের অন্যতম যেগুলোতে এসিটেট-নিরাপদ ফিল্ম ব্যবহৃত হয়। কোডাক এই ফিল্মে কখনোই নাইট্রেট ফিল্ম ব্যবহার করেনি নাইট্রেট বেসের উচ্চ দাহ্যতার কারণে।৩৫ মিমি নাইট্রেট ফিল্ম ১৯৫২ সালে বন্ধ করে দেয়া হয়।
এসিম্বি ভাষা
এসিম্বি ভাষা হচ্ছে ক্যামেরুনের রাষ্ট্রীয় ভাষা। একে সাধারণত টিভোইড হিসাবে শ্রেণীবদ্ধ করা হচ্ছে, কিন্তু সামান্য প্রমাণ রয়েছে। এছাড়াও একে ইসিম্বি, সিম্পি, এজ, এএজ, বগু এবং মবুরুগাম বলা হয়।
হাটশেরপুর ইউনিয়ন
হাটশেরপুর ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন। হাটশেরপুর ইউনিয়ন সারিয়াকান্দি উপজেলার উত্তর অংশে অবস্থিত।
এ ইউনিয়নের উত্তরে সোনাতলা উপজেলার পাকুল্যা ইউনিয়ন, পূর্বে মাদারগঞ্জ উপজেলা, দক্ষিণে ধুনট উপজেলা এবং পশ্চিমে গাবতলী উপজেলা। এই ইউনিয়নের পূর্বে যমুনা নদী এবং পশ্চিমে বাঙ্গালি নদী অবস্থিথ।
এই ইউনিয়নে ৯ টি ওয়ার্ড আছে।
১ নং ওয়ার্ডটি নিজবলাইল উত্তর পাড়া ও নিজবলাইল মধ্য পাড়া নিয়ে গঠিত।
২ নয় ওয়র্ডিটি নিজবলাইল দক্ষিণ পাড়া ও নিজবলাইল পশ্চিম পাড়া নিয়ে গঠিত।
কথিত আছে, একসময় হাটশেরপুর ইউনিয়নটি ছিল জঙ্গলে ভরা। এখানে খুবই কম মানুষ বসবাস করত। জয়পুরহাট এর ঘোড়াঘাট এলাকা থেকে কিছু লোক এই ইউনিয়নে প্রথম বসতি স্থাপন করে।তারপর আস্তে আস্তে ইউনিয়নটি জনবসতিপূর্ণ হয়। একসময় সেন বংশের রাজারা এখানে জমিদারি করতেন।বিখ্যাত জমিদার পরিবারের হাতি গুলো একসময় এই ইউনিয়নে চলাচল করত।
এই ইউনিয়নে তিনটি উচ্চ বিদ্যালয় আছে।
১. নিজবলাইল উচ্চ বিদ্যালয়।
২. খোর্দ্দ বলাইল উচ্চ বিদ্যালয়।
৩. হাটশেরপুর উচ্চ বিদ্যালয়।
এই ইউনিয়নে ২টি মাদ্রাসা আছে।
১. নিজবলাইল ইসলামিয়া আলিম মাদ্রাসা।
২. দূর্ঘাদহ দরবেশ জাফর আলী মাদ্রাসা।
এই ইউনিয়নে একটি মহা বিদ্যালয় আছে।
১. নিজবলাইল ইএন কলেজ।
এই ইউনিয়নে ১৭টি সরকারী প্রাথমিক বিদ্যালয় আছে।
এর মধ্যে উল্লেখযোগ্য সরকারী প্রথমিক বিদ্যালয়গুলো হচ্ছে:
১. তাজুরপাড়া সরকারী প্রথমিক বিদ্যালয়
২. বরুবাড়ি সরকারী প্রাথমিক বিদ্যালয়
১. বাংলাদেশ জাতীয় তথ্য বাতায়ন (জুন, ২০১৪)। "এক নজরে সারিয়াকান্দি"। গণপ্রজাতন্ত্রী বাংলাদেশ সরকার। সংগৃহীত ১৪ জুলাই, ২০১৬।
খাদ্যশস্য
খাদ্যশস্য এক প্রকার ঘাস তার শস্যদানার ভোজ্য উপাদানের জন্য চাষ করা হয় (উদ্ভিদবিদ্যা অনুযায়ী, এক ধরনের ফল যাকে caryopsis বলা হয়), যা রেণু , জীবাণু, এবং তুষ গঠিত । খাদ্যশস্য শস্য বৃহত্তর পরিমাণে জন্মায় এবং বিশ্বব্যাপী অন্য কোনো ধরনের শস্যের তুলনায় বেশি খাদ্য শক্তি প্রদান এবং সেইজন্য একে প্রধানতম ফসল বলা যায় । এর অন্য উদ্ভিদ পরিবার থেকে ও শস্য ভোজন করা যায়, যেমন বাজরা (Polygonaceae), quinoa (Amaranthaceae) এবং চিয়া (Lamiaceae) যা pseudocereals হিসাবে উল্লেখ করা হয় ।
তাদের প্রাকৃতিক আকারে (পুরো শস্য হিসেবে), খাদ্যশস্য একটি ভিটামিন, খনিজ পদার্থ, শর্করা, চর্বি, তেল, এবং প্রোটিন সমৃদ্ধ উৎস । যখন তুষ এবং জীবাণু অপসারণের দ্বারা পরিশ্রুত করা হয়, তখন অবশিষ্ট অংশটুকু endosperm বেশিরভাগ কার্বোহাইড্রেট হয় । কিছু উন্নয়নশীল দেশগুলির মধ্যে শস্য মতে ধান, গম, ভুট্টা, বা ভুট্টার আকারে দানা দৈনন্দিন জীবন যাপনের বেশিরভাগ লোক ই চাষ করে । উন্নত দেশগুলোতে, খাদ্যশস্য খরচ মধ্যপন্থী এবং বৈচিত্রময় কিন্তু এখনও সারগর্ভ ।
খাদ্যশস্য শব্দটি "Ceres থেকে প্রাপ্ত", the Roman goddess of harvest and agriculture.
কৃষি কাজ বর্ধিত জনসংখ্যার সাহায্য করে, বৃহত্তর সমাজকে নেতৃত্ব দিতে ও অবশেষে শহর উন্নয়নেও। এছাড়া প্রয়োজনে বৃহত্তর প্রতিষ্ঠানের জন্য রাজনৈতিক শক্তি তৈরী করে (এবং সামাজিক স্তরবিন্যাস সৃষ্টির), শ্রম আইন, ফসল বরাদ্দ, জল এবং ভূমি প্রবেশের অধিকার সংক্রান্ত সিদ্ধান্ত তৈরি করে । কৃষি কাজ পুষ্টিহীনতা দূর করে, জনসমষ্টি কে দীর্ঘ সময়ের জন্য বসতি স্থাপন করতে বাধ্য করে, যা উপাদান পণ্য আহরণে সাহায্য করে ।
স্থানকালের বক্রতা
স্থানকালের বক্রতা হলো আলবার্ট আইনস্টাইন কর্তৃক প্রণীত সাধারণ আপেক্ষিকতার মহাকর্ষ বিষয়ক এক প্রস্তাবনা।
স্থানকালের বক্রতা বোঝার আগে আমাদের বোঝতে হবে স্থানকাল বা Spacetime কী। আগে অর্থাৎ অতীতে আমরা সবাই ভাবতাম যে আমাদের পুরো মহাবিশ্বটা হলো ত্রিমাত্রিক মানে শুধু দৈর্ঘ্য, প্রস্থ আর উচ্চতাবিশিষ্ট। কিন্তু আইনস্টাইনের মতে আমাদের মহাবিশ্ব হলো চতুর্মাত্রিক অর্থাৎ দৈর্ঘ্য, প্রস্থ, উচ্চতা আর সময়কে নিয়ে গঠিত। আর এই স্থানের তিন মাত্রা আর সময়ের একমাত্রাকে মিলিতভাবে একসাথে বলে স্থানকাল বা স্পেস-টাইম। সোজা কথায় চতুর্মাত্রিক এই মহাবিশ্বের প্রতিটা অংশই হলো স্থানকাল (Space-time) ।
যখন একটা বস্তুকে আমরা মহাকাশে স্থাপন করব তখন সেই বস্তুটা তার চারপাশের স্থানকালকে বাকিয়ে ফেলবে। কোনো একটি বস্তুর কারণে স্থানকালের যে ধরণের বক্রতা তৈরী হয় তাকেই বলে স্থানকালের বক্রতা বা Space-time Curvature। জেনারেল থিওরি অফ রিলেটিভিটি অনুযায়ী, কোনো বস্তুর উপর স্থানকালের বক্রতার প্রভাবই হলো মহাকর্ষ আর এই প্রভাব কোনো প্রকার আকর্ষণবল নয়। কোনো একটি বস্তুকে মহাকাশে স্থাপন করলে বস্তুটি শুধুমাত্র তার চারপাশের স্থান বা স্পেসকেই বাকিয়ে ফেলে না বরং সময়কেও বাকিয়ে ফেলে। এইকারণে স্থানকালের বক্রতার কারণে সময় ধীরে চলে, একে বলা হয় মহাকর্ষীয় কাল দীর্ঘায়ন বা Gravitational Time dilation। আবার একইভাবে কোনো একটি বস্তুর স্থানকালের বক্রতার ফলে বস্তুটির চারপাশের স্পেস বা স্থানও বেকে যায়। এখন যদি কোনো বস্তু যথেষ্ট শক্তিশালী স্থানকালের বক্রতা তৈরী করতে পারে তাহলে বস্তুটি তার চারপাশের স্থানকে বা স্পেসকে এমনভাবে বাকিয়ে দেয় যে, কোনোকিছু এমনকি আলোও তা থেকে বের হতে পারে না। কারন তখন বস্তুটির চারপাশের স্পেস এমনভাবে বেকে যায় যে, যাই এর ভেতরে একবার ঢোকে তা বার বার একই জায়গায় ফিরে আসে; ফলে তা কখনো বের হতে পারে না। যেমন ব্ল্যাকহোলের ক্ষেত্রে হয়। ব্ল্যাকহোল তার চারপাশের স্পেসকে এমনভাবে বাকিয়ে দেয় যে, যা এর ভেতরে একবার ঢোকে তা কখনো বের হতে পারে না।
শাফায়াত (ইসলাম)
শাফায়াত বলতে ইসলামী পরিভাষায় কল্যাণ ও ক্ষমার জন্য আল্লাহ তায়ালার নিকট নবি-রাসুলগনের সুপারিশ করাকে বোঝায়। হাশরের ময়দানে মহান আল্লাহর কাছে নবি-রাসুলরা শাফায়াত করবে।
কিয়ামতের দিন আল্লাহ মানুষের সব কাজকর্মের হিসাব নেবেন। তারপর আমল অনুযায়ী প্রত্যেকের জন্য জান্নাত ও জাহান্নাম নির্ধারণ করবেন। এসময় নবি-রাসুল ও পুণ্যবান বান্দাগণ আল্লাহর দরবারে শাফায়াত করবেন। ফলে অনেক পাপীকে মাফ করে দেওয়া হবে। এরপর তাদের জান্নাতে দেওয়া হবে।
মূলত দুটি কারণে শাফায়াত করে হবে। যথা:
শাফায়াত দুই ধরণের। যথা:
কিয়ামতের দিন যখন মানুষ অসহনীয় দুঃখ-কষ্টে নিপতিত থাকবে তখন হযরত আদম (আ.), হযরত নূহ (আ.), হযরত মুসা (আ.) প্রভৃতি নবিদের নিকট উপস্থিত হয়ে শাফায়াতের অনুরোধ করবে। তাঁরা সকলেই অপারগতা প্রকাশ করবে। এসময় সবাই মহানবী (স.) এর নিকট উপস্থিত হবে। তখন রাসূলুল্লাহ (সা.) সাজদাহ করবেন এবং আল্লাহর প্রশংসা ও তাঁর মর্যাদা বর্ণনা করবেন। তারপর তিনি তাঁর রবের নিকট সুপারিশ করার অনুমতি চাইবেন। আল্লাহ তা‘আলা তাকে অনুমতি দিবেন। এরপর রাসূলুল্লাহ (সা.) ( তাদের জন্য ) সুপারিশ করবেন। একে শাফায়াতে কুবরা (সর্বশ্রেষ্ঠ শাফায়াত) বলা হয়।
এরূপ শাফায়াতের অধিকার একমাত্র মহানবী (স.) এর থাকবে। এছাড়াও নবি করিম (স.) জন্নাতিগণকে জান্নাতে প্রবেশের অনুমতি দেওয়ার জন্য আল্লাহ তায়ালার নিকট সুপারিশ করবেন। এর পরেই জান্নাতিগণ জান্নাতে প্রবেশ করতে পারবে।
কিয়ামতের দিন পাপীদের ক্ষমা ও পুণ্যবানদের মর্যাদা বৃদ্ধির জন্য শাফায়াত করে হবে। এটাই শাফায়াতে সুগরা। নবি-রাসুল, ফেরেশতা, শহিদ, আলিম, হাফেজ এ শাফায়াতের সুযোগ পাবে। কুরআন ও সিয়াম (রোজা) শাফায়াত করবে বলেও হাদিসে উল্লেখ আছে।
মহানবী (স.) এর অনেক হাদিসে শাফায়াত করার কথা বলেছেন।
তিনি বলেছেন, 
অন্য একটি হাদিসে তিঁনি বলেছেন,
শবনম বুবলি
শবনম বুবলি একজন বাংলাদেশী অভিনেত্রী এবং সংবাদ পাঠিকা। তিনি বাংলাভিশনে সংবাদ পাঠ দিয়ে কর্মজীবন শুরু করেন। পরে ২০১৬ সালে "বসগিরি" চলচ্চিত্র দিয়ে বড় পর্দায় অভিনয় শুরু করেন।
বুবলি বাংলাদেশের নোয়াখালী জেলার সোনাইমুড়িতে জন্মগ্রহণ করেন। তিনি অর্থনীতি বিষয়ে স্নাতক পাস করেন। পরে দুই বছর এলএলবি পড়েন, কিন্তু তা শেষ করেন নি। মাঝে ঢাকা বিশ্ববিদ্যালয়-এ এমবিএতে ভর্তি হন এবং তার কাজের ফাঁকে ফাঁকে ক্লাস করেন।
চার ভাই বোনের মধ্যে বুবলি তৃতীয়। তার বড় বোন নাজনীন মিমি একজন সঙ্গীতশিল্পী এবং মেজবোন শারমিন সুইটি একটি বেসরকারী চ্যানেলের সংবাদ পাঠিকা।
বুবলির কর্মজীবন শুরু হয় সংবাদ পাঠ দিয়ে। তিনি বাংলাদেশের জনপ্রিয় বেসরকারী টেলিভিশন চ্যানেল বাংলাভিশন-এ ২০১৩ সালে সংবাদ পাঠ শুরু করেন। ২০১৬ সালে "বসগিরি" চলচ্চিত্রের পরিচালক শামীম আহমেদ রনি তাকে এই চলচ্চিত্রে অভিনয়ের প্রস্তাব দিলে তিনি সম্মত হন। অপু বিশ্বাসকে এই চরিত্রের জন্য নির্বাচন করা হয়েছিল। পরে অপু নিজেকে এই চলচ্চিত্র থেকে সরিয়ে নিলে তার স্থানে বুবলিকে নির্বাচন করা হয়। এই চলচ্চিত্রে তার বিপরীতে অভিনয় করেন শাকিব খান। এই ছবির শুটিং চলাকালীন তিনি "শুটার" চলচ্চিত্রে অভিনয়ের প্রস্তাব পান। ছবিটি পরিচালনা করেছেন রাজু চৌধুরী এবং এই ছবিতেও তার বিপরীতে ছিলেন শাকিব খান। চলচ্চিত্র দুটি ঈদুল আযহায় সারাদেশে মুক্তি পায়।
এবিনাকি উপজাতি
এবিনাকি হচ্ছে একটি আদি আমেরিকান উপজাতি এবং ফার্স্ট নেশন।
গথিক ভাষা
গথিক ভাষা হচ্ছে একটি বিলুপ্ত জার্মানীয় ভাষা। এটি ছিল প্রাক্তন গথ সম্প্রদায়ের প্রধান ভাষা।"কোডেক্স আর্জেন্টাস" ("সিলভার বুক/কেডেক্স" এর ল্যাটিন), যা ছিল ৪র্থ শতাব্দির বাইবেলের ৬ষ্ঠ শতাব্দীও একটি অনুবাদ, এর ভাষা ছিল এটি। এবং এর জন্যই ভাষাটি বিখ্যাত। গথিক ভাষাই একমাত্র পূর্ব জার্মানীয় ভাষা যার রয়েছে বিপুল পরিমান পাঠ্যাংশ।
একটি জার্মান ভাষা হিসেবে গথিক ভাষা ইন্দো-ইউরোপীয় ভাষা গোত্রের অর্ন্তভূক্ত। এটি সবচেয়ে পুরাতন জার্মান ভাষা যা দীর্ঘ বই-পুস্তকে ব্যবহৃত হয় যদিও আধুনিক কোন ভাষা এর কোন বংশধর নয়। সবচেয়ে পুরাতন গথিক ভাষার প্রামান্য দলিল পাওয়া যায় ৪র্থ শতাব্দির দিকে। ৬ষ্ঠ শতাব্দির মধ্য দিকে গথিক ভাষা বিলুপ্ত হতে থাকে। ফ্রাঙ্কদের নিকট গথ সম্প্রদায়ের পরাজয়ই এই বিলুপ্তির প্রধান প্রভাবক।
একেবারে সামান্য পরিমান গথিক ভাষার দলিলাদি এখন পর্যন্ত আবিষ্কৃত হয়েছে। এর থেকে যে পরিমান তথ্যাদি উদ্ধার করা হয়েছে তার মাধ্যমে ভষাটির পুনর্গঠন সম্ভব হয়নি। আর একটি কারন হল এখন পর্যন্ত যতটুকু গথিক ভাষার দলিলাদি পাওয়াগেছে সেগুলো মূলত অন্য ভাষার (উদাহরনস্বরুপ: 'গ্রীক') অনুবাদলিপি।
মঈন খান
মুহাম্মদ মঈন খান (; জন্ম: ২৩ সেপ্টেম্বর, ১৯৭১) রাওয়ালপিন্ডিতে জন্মগ্রহণকারী পাকিস্তানের সাবেক প্রথিতযশা আন্তর্জাতিক ক্রিকেটার। ১৯৯০ থেকে ২০০৪ সময়কালে পাকিস্তান ক্রিকেট দলের অন্যতম সদস্য ছিলেন তিনি। দলে মূলতঃ উইকেট-রক্ষক ও ব্যাটসম্যানের দায়িত্বে পালন করতেন। এছাড়াও পাকিস্তান দলকে নেতৃত্ব দিয়েছেন মঈন খান। বর্তমানে জাতীয় দলের ম্যানেজারের দায়িত্বে পালন করছেন তিনি। জুলাই, ২০১৩ সালে পাকিস্তান ক্রিকেট দলের প্রধান দল নির্বাচক মনোনীত হন। তিনি ইকবাল কাশিমের স্থলাভিষিক্ত হন। ১১ ফেব্রুয়ারি, ২০১৪ তারিখে জাতীয় দলের প্রধান কোচের দায়িত্ব পান।
মুলতানে সফরকারী ওয়েস্ট ইন্ডিজের বিপক্ষে আন্তর্জাতিক ক্রিকেটে অভিষেক ঘটে তার। টেস্ট ক্রিকেটে শতাধিক ক্যাচ নিয়েছেন তিনি। ওডিআইয়ে তিন সহস্রাধিক রানের পাশাপাশি দুই শতাধিক ক্যাচ নিয়েছেন। সাকলাইন মুশতাকের রহস্যজনক দুসরা’র সাথে অঙ্গাঙ্গীভাবে নিজেকে জড়িয়ে রেখেছেন।
খেলোয়াড়ী জীবনে তাকে অন্য উইকেট-রক্ষক রশিদ লতিফের সাথে প্রতিদ্বন্দ্বিতায় অবতীর্ণ হতে হয়েছে। উইকেট-রক্ষণের দায়িত্ব পালন শেষে ব্যাট হাতে নিয়েও স্বীয় দক্ষতা প্রদর্শনে এগিয়ে এসেছেন তিনি। টেস্টে ব্যাটিং গড়ে লতিফের সাথে সমানে-সমান হলেও ওডিআই গড়ে বেশ এগিয়েছিলেন তিনি। তাস্বত্ত্বেও সর্বকালের পাকিস্তানের একাদশে লতিফকে উইকেট-রক্ষক হিসেবে রাখা হয়।
১৯৯২ সালের ক্রিকেট বিশ্বকাপ শিরোপা বিজয়ী পাকিস্তানের দলের উইকেট-রক্ষণের দায়িত্বে ছিলেন। এছাড়াও ১৯৯৯ সালে তার দল রানার্স আপ হয়েছিল। ১৯৯৬ ও ২০০৩ সালের ক্রিকেট বিশ্বকাপেও পাকিস্তানের প্রতিনিধিত্ব করেন তিনি।
নিউজিল্যান্ডের বিপক্ষে ১৯৯২ সালের ক্রিকেট বিশ্বকাপের সেমিফাইনালে ৮ বলে ৯ রানের জয়ের লক্ষ্যমাত্রায় ছক্কা হাঁকিয়ে ৭ বলে ৩ রানে নিয়ে যান। এরপর জাভেদ মিয়াঁদাদ জয়সূচক বাউন্ডারি হাঁকান। ফাইনালে ৫০ ওভারে ২৪৯ রান সংগ্রহ করলেও তার ব্যাটিংয়ের প্রয়োজন পড়েনি। তবে হাতে নেয়া তিন ক্যাচের একটি ছিল ইয়ান বোথামের যাতে ওয়াসিম আকরামের ইনসুইঙ্গার বলে শূন্য রানে প্যাভিলিয়নে তাঁকে ফেরৎ পাঠিয়েছিলেন।
২০০৫ সালে পাকিস্তানের ঘরোয়া টুয়েন্টি২০ ক্রিকেটে প্রতিযোগিতায় প্রথম সেঞ্চুরি করেন। এবিএন এএমআরও টুয়েন্টি২০ কাপ প্রতিযোগিতায় করাচী ডলফিন্সের সদস্যরূপে লাহোর লায়ন্সের বিপক্ষে ৫৯ বলে ১১২ রানে তোলেন। মৌসুমে শেষে হায়দরাবাদের বিপক্ষে অপরাজিত ২০০ তোলেন যা তার ব্যক্তিগত সর্বোচ্চসহ ছিল। এরপরই ক্রিকেটকে বিদায় জানান তিনি।
২০০৭ সালে অনানুষ্ঠানিক ইন্ডিয়ান ক্রিকেট লীগে চুক্তিবদ্ধ হন ও হায়দ্রাবাদ হিরোজের কোচের দায়িত্বে পান। ২০০৮ সালের আসরে সংযুক্ত দল লাহোর বাদশাহেরও কোচ ছিলেন তিনি।
আগস্ট, ২০১৩ সালে পাকিস্তানের ম্যানেজার হিসেবে মনোনীত হন। এরপর ১১ ফেব্রুয়ারি, ২০১৪ তারিখে প্রধান কোচ হিসেবে নিযুক্তি পান। তিনি ডেভ হোয়াটমোরের স্থলাভিষিক্ত হন। কিন্তু ২০১৫ সালের ক্রিকেট বিশ্বকাপ প্রতিযোগিতায় দলের খেলার দুইদিন পূর্বে ক্যাসিনোয় তাকে দেখা যায়। ফলশ্রুতিতে এ দায়িত্ব থেকে তাকে প্রত্যাহার করে নেয়া হয়।
২০১৬ সালে পাকিস্তানের সুপার লীগ প্রতিযোগিতায় কোয়েটা গ্ল্যাডিয়েটর্স দলের প্রধান কোচ হিসেবে দায়িত্ব পালন করছেন।
প্রবাসী বাঙালি হিন্দু
প্রবাসী বাঙালি হিন্দু বলতে মূলত সারা পৃথিবীতে চড়িয়ে ছিটিয়ে থাকা পশ্চিমবঙ্গ এবং বাংলাদেশের হিন্দুদের বোঝানো হয়।
পশ্চিমবঙ্গ এবং বাংলাদেশ থেকে বিভিন্ন রাজনৈতিক ও ধর্মীয় কারণে বাঙালি হিন্দুরা এই অঞ্চল থেকে সরে এসে অন্যত্র চলে যেতে থাকে। এর পিছনে মূল কারণ হিসাবে দেখা যায় তৎকালীন পূর্ব পাকিস্তানে হিন্দুদের উপরে ঘটা নানা অত্যাচার। তখন থেকেই বাংলাদেশের হিন্দুরা বিহার, ঝাড়খণ্ড, অসম, ত্রিপুরা, আন্দামান ও নিকবর দ্বীপপুঞ্জ, ছত্রিশগর সহ নানা স্থানে চলে আসতে থাকে। কিছু বাঙালি সরাসরি পশ্চিমের দেশেও পারি দেন।
সত্তরের দশকে বাংলাদেশের মুক্তি যুদ্ধ এবং পশ্চিমবঙ্গে নকশাল আন্দলনের জেরে উচ্চ মধ্যবর্তী বাঙালি পশ্চিমবঙ্গ ছেড়ে দিল্লি মুম্বাই সহ ভারতবর্ষের নানা স্থানে চলে যায়।
অসমের বরাক উপতক্যায় বহু প্রবাসী বাঙালি থাকেন।
অনাক্রম্যতন্ত্র
অনাক্রম্যতন্ত্র বা প্রতিরক্ষাতন্ত্র বা রোগ প্রতিরোধ ব্যবস্থা () হলো বিভিন্ন জৈবিক কাঠামো সহযোগে গঠিত জীবদেহের নিজস্ব প্রতিরক্ষা ব্যবস্থা যা জীবদেহকে আক্রমণকারী রোগব্যধির বিরুদ্ধে কাজ করে থাকে। সঠিকভাবে কাজ করতে অনাক্রম্যতন্ত্রকে বহিরাগত ভাইরাস বা পরজীবীর বিভিন্ন এজেন্ট (যাদেরকে রোগ সংক্রামক জীবাণু বা ইংরেজিতে প্যাথোজেন নামে ডাকা হয়) জীবদেহের নিজস্ব পরজীবী থেকে আলাদা করে শনাক্ত করতে হয়। অনেক প্রজাতিতেই অনাক্রম্যতন্ত্রকে অন্তঃঅনাক্রম্যতন্ত্র, অর্জিত অনাক্রম্যতন্ত্র বা হরমোনজনিত অনাক্রম্যতন্ত্র ইত্যাদি উপভাগে ভাগ করা হয়। মানুষের ক্ষেত্রে রক্ত-মস্তিষ্ক প্রতিবন্ধক, রক্ত সেরিব্রোস্পাইনাল ফ্লুইড প্রতিবন্ধক এবং এ ধরণের ফ্লুইড-মস্তিষ্ক-প্রতিবন্ধক, কেন্দ্রীয় এবং প্রান্তীয় অনাক্রম্যতন্ত্রের মধ্যে পার্থক্য গড়ে দেয়।
রোগ সংক্রামক জীবাণুগুলি খুব দ্রুত বৃদ্ধি বা বংশবিস্তার লাভ করে অনাক্রম্যতন্ত্রকে ফাঁকি দিতে পারে, আবার অনেক প্রতিরক্ষা উপাদানও একইভাবে উন্নতি করে রোগ সংক্রামক জীবাণুকে শনাক্ত ও প্রশমিত করতে পারে। সাধারণ এককোষী যেমন ব্যাক্টেরিয়াতে ব্যাক্টেরিওফাজের সংক্রমণের বিরুদ্ধে প্রতিরোধী এনজাইরূপে অপরিণত অনাক্রম্যতন্ত্র থাকে। আদিকোষীতে অন্য়ান্য় সাধারণ অনাক্রম্যতন্ত্র গড়ে উঠেছে এবং তাদের বর্তমান বংশধরে যেমন উদ্ভিদ ও অন্তঃভার্টিব্রাটাশে এখনও এটি বিদ্যমান। অনাক্রম্যতন্ত্রের কার্যপ্রণালীর মধ্যে রয়েছে ফ্যাগোসাইটোসিস, ডিফেনসিন্স নামধারী ক্ষুদ্রাণুরোধী পেপটাইডসমূহ এবং কমপ্লিমেন্ট সিস্টেম। মানুষসহ ন্যাথস্টোমাটা অধিশ্ৰেণীয় মেরুদণ্ডী দের নির্দিষ্ট রোগ সংক্রামক জীবাণূগুলির বিরুদ্ধে আরো সুচারুরূপে পদক্ষেপ নেবার মতো অধিক উন্নত অনাক্রম্যতন্ত্র রয়েছে। সহজাত বা অর্জিত অনাক্রম্যতা অনাক্রম্য স্মৃতি তৈরী করে রেখে একবার প্রতিরোধ করা হয়েছে এমন রোগ সংক্রামক জীবাণুর বিরুদ্ধে তাৎক্ষণিক প্রতিক্রিয়া গড়ে তোলে। টিকা প্রক্রিয়ার ভিত্তিই হল অর্জিত অনাক্রম্যতা।
অনাক্রম্যতন্ত্রে কোনো সমস্যা হলে স্বয়ং-অনাক্রম্য ব্যধি (অটোইমিউন ডিজিজ), প্রদাহী ক্ষত বা কর্কটরোগ (ক্যান্সার) হতে পারে।^[২] অনাক্রম্যতন্ত্র তুলনামূলক ভাবে দুর্বল থাকলে অনাক্রম্যহীনতা (ইমিউনোডেফিশিয়েন্সি) এবং তা থেকে প্রাণঘাতী সংক্রমণ হতে পারে। মানুষের ক্ষেত্রে জিনগত রোগের (যেমন গুরুতর যৌগিক অনাক্রম্যহীনতা "সিভিয়ার কম্বাইন্ড ইমিউনোডেফিশিয়েন্সি") কারণেও হতে পারে, আবার বাইরে থেকে জীবাণু অর্জন করার কারণেও (যেমন এইচ আই ভি/ এইডস) হতে পারে বা অনাক্রম্যতন্ত্রকে দুর্বল করে এমন ওষুধ ব্যবহারের কারণেও হতে পারে। অন্যদিকে, অনাক্রম্যতন্ত্র নিজ দেহ কোষকে ঠিকভাবে সনাক্ত না করে তাকে বহিরাগত কোষ মনে করে তার বিরুদ্ধে ব্যবস্থা নেওয়াকে স্বয়ং-অনাক্রম্যতা (অটোইম্যুনিটি) বলা হয়। এরকম কিছু স্বয়ং-অনাক্রম্য সমস্যা হলো হাশিমোটোস থাইরয়ডিটিস, রিউমাটয়েড আর্থ্রাইটিস, ডায়াবেটিস মেলিটাস টাইপ-১ এবং সিস্টেমিক লুপাস এরিথেমাটোসাস। ইমিউনোলজি বা অনাক্রম্যবিজ্ঞানে অনাক্রম্যতন্ত্রের বিষয়াবলি নিয়ে আলোচনা করা হয়।
নাউরুয়ান উইকিপিডিয়া
নাউরুয়ান উইকিপিডিয়া হচ্ছে অনলাইন বিশ্বকোষ উইকিপিডিয়ার নাউরুয়ান ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নাউরুয়ান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নাউরুয়ান উইকিপিডিয়া
নাহুয়াটল উইকিপিডিয়া
নাহুয়াটল উইকিপিডিয়া হচ্ছে অনলাইন বিশ্বকোষ উইকিপিডিয়ার নাহুয়াটল ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নাহুয়াটল উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নাহুয়াটল উইকিপিডিয়া
নাভাজো উইকিপিডিয়া
নাভাজো উইকিপিডিয়া হচ্ছে অনলাইন বিশ্বকোষ উইকিপিডিয়ার নাভাজো ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নাভাজো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নাভাজো উইকিপিডিয়া
ডোংগা উইকিপিডিয়া
ডোংগা উইকিপিডিয়া হচ্ছে অনলাইন বিশ্বকোষ উইকিপিডিয়ার ডোঙ্গা ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ডোংগা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ডোংগা উইকিপিডিয়া
নিয়াপোলিটান উইকিপিডিয়া
নিয়াপোলিটান উইকিপিডিয়া হচ্ছে অনলাইন বিশ্বকোষ উইকিপিডিয়ার নিয়াপোলিটান ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নিয়াপোলিটান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নিয়াপোলিটান উইকিপিডিয়া
সৈয়দ কিরমানী
সৈয়দ মুজতবা হোসেন কিরমানী (; ; জন্ম: ২৯ ডিসেম্বর, ১৯৪৯) মাদ্রাজে জন্মগ্রহণকারী প্রথিতযশা সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করেছেন সৈয়দ কিরমানী। দলে তিনি মূলতঃ উইকেট-রক্ষকের দায়িত্ব পালন করতেন।
১৯৭১ সালে ফারুক ইঞ্জিনিয়ারকে সহায়তাকল্পে ইংল্যান্ড সফরে যান। নিউজিল্যান্ডের বিপক্ষে অভিষেক ঘটে তাঁর। দ্বিতীয় টেস্টেই এক ইনিংসে ছয় ডিসমিসাল ঘটিয়ে বিশ্বরেকর্ড গড়েন। তবে ওয়েস্ট ইন্ডিজ সফরে অগণিত সুযোগ হারান ও ভিভিয়ান রিচার্ডস উপর্যুপরি তিন টেস্টে শতক হাঁকান।
পরের বছর নিউজিল্যান্ড দল ভারত সফরে আসলে ৬৫.৩৩ ব্যাটিং গড়ে শীর্ষে আরোহণ করেন। অস্ট্রেলিয়া সফরে ৩০৫ রান তুলেন।
১৯৮৫-৮৬ মৌসুমে অস্ট্রেলিয়া সফরে নিজেকে মেলে ধরার চেষ্টা চালান। বিশ্ব সিরিজ কাপের খেলায় অ্যালান বর্ডারের দর্শনীয় ক্যাচ নেন। কিন্তু তাঁর পা মারাত্মকভাবে ক্ষতিগ্রস্ত হয়। ফলশ্রুতিতে বাদ-বাকি খেলাগুলোয় মাঠের বাইরে বসে থাকতে হয় ও কার্যতঃ তাঁর আন্তর্জাতিক ক্রিকেটে অংশগ্রহণ শেষ হয়ে যায়। কিরণ মোরে ও চন্দ্রকান্ত পণ্ডিতের ন্যায় উদীয়মান তরুণ উইকেট-রক্ষকদের আবির্ভাবে তিনি আর নিজস্থান দখল করতে পারেননি।
১৯৭৫ সালের ক্রিকেট বিশ্বকাপে দলের সদস্য হলেও কোন খেলায় অংশগ্রহণের সুযোগ হয়নি তাঁর। ১৯৭৯ সালের বিশ্বকাপে ভরত রেড্ডি তাঁর স্থলাভিষিক্ত হন। এছাড়াও ইংল্যান্ডের বিরুদ্ধে পরবর্তীতে সিরিজে তাঁকে বাদ দেয়া হয়।
১৯৮৩ সালের ক্রিকেট বিশ্বকাপে সেরা উইকেট-রক্ষকের মর্যাদা পান কিরমানীকে। চূড়ান্ত খেলায় ফাউদ বাক্কাসের ক্যাচ নেন। প্রতিযোগিতার প্রথম রাউন্ডে জিম্বাবুয়ের বিপক্ষে তিন ক্যাচের ও দুই স্ট্যাম্পিং করে তৎকালীন রেকর্ডের সমকক্ষ হন। নিচেরসারির বিশ্বস্ত ব্যাটসম্যান হিসেবে কপিল দেবের সাথে নবম উইকেট জুটিতে অবিচ্ছিন্ন ১২৬ রান তোলেন। ভারতের সঙ্কটকালীন কিরমানীর ২৬ রান প্রতিযোগিতায় টিকে থাকতে প্রভূতঃ সহায়ক ভূমিকা পালন করে ও পরবর্তিতে দল চ্যাম্পিয়ন হয়।
সুনীল গাভাস্কারকে অধিনায়কের দায়িত্বে থেকেই অব্যহতি দেয়া হয়েছিল। কিরমানিকে তাঁর দূর্বল ক্রীড়ানৈপুণ্যের জন্য বাদ দেয়া হলেও গুজব ছড়িয়ে পড়ে যে, ক্যারি প্যাকারের বিশ্ব সিরিজ ক্রিকেটে খেলোয়াড়দের অংশ নিতে তিনি ও গাভাস্কার অগ্রণী ভূমিকা পালন করেছিলেন।
খেলোয়াড়ী জীবনের শেষদিকে ঘরোয়া ক্রিকেটের এক মৌসুমে রেলওয়ের পক্ষে খেলেন। এরপর সাবেক দল কর্ণাটকের পক্ষে খেলার জন্য ফিরে যান।
২০০০-এর দশকের শুরুতে ভারতের দল নির্বাচকমণ্ডলীর সভাপতির দায়িত্বে ছিলেন। কাভি আজনবি থি চলচ্চিত্রে খলনায়ক হিসেবে অভিনয় করেন। এতে দলীয়সঙ্গী সন্দ্বীপ পাতিলও অভিনয় করেছিলেন। তরুণ পাকিস্তানী ক্রিকেটারের জীবন পরিবর্তন সম্পর্কীয় চলচ্চিত্রে অভিনয়ের কথা রয়েছে তাঁর। ১৯৮২ সালে পদ্মশ্রী সম্মাননা লাভ করেন।
তাঁর অন্যতম বৈশিষ্ট্য ছিল তিনি সর্বদাই চুলবিহীন টেকো অবস্থায় থাকতেন। ২০০২ সালে স্বীয় কন্যাকে সাবেক অল-রাউন্ডার সৈয়দ আবিদ আলী’র পুত্র ফাকির আলী’র সাথে বিয়ে দেন। কিন্তু এপ্রিল, ২০০৮ সালে হার্ট অ্যাটাকে আক্রান্ত হলে ফাকির আলী মারা যান।
নরফুক উইকিপিডিয়া
নরফুক উইকিপিডিয়া হচ্ছে অনলাইন বিশ্বকোষ উইকিপিডিয়ার নরফুক ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নরফুক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নরফুক উইকিপিডিয়া
নরমান উইকিপিডিয়া
নরমান উইকিপিডিয়া হচ্ছে অনলাইন বিশ্বকোষ উইকিপিডিয়ার নরমান ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নরমান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নরমান উইকিপিডিয়া
নর্ডফ্রিস্ক উইকিপিডিয়া
নর্ডফ্রিস্ক উইকিপিডিয়া হচ্ছে অনলাইন বিশ্বকোষ উইকিপিডিয়ার নর্ডফ্রিস্ক ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নর্ডফ্রিস্ক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নর্ডফ্রিস্ক উইকিপিডিয়া
উত্তর লুরি উইকিপিডিয়া
উত্তর লুরি উইকিপিডিয়া হচ্ছে অনলাইন বিশ্বকোষ উইকিপিডিয়ার উত্তরাঞ্চলীয় লুরি ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। উত্তর লুরি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
উত্তর লুরি উইকিপিডিয়া
উত্তর সোথো উইকিপিডিয়া
উত্তর সোথো উইকিপিডিয়া হচ্ছে অনলাইন বিশ্বকোষ উইকিপিডিয়ার উত্তরাঞ্চলীয় সোথো ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। উত্তর সোথো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
উত্তর সোথো উইকিপিডিয়া
নোভিয়াল উইকিপিডিয়া
নোভিয়াল উইকিপিডিয়া হচ্ছে অনলাইন বিশ্বকোষ উইকিপিডিয়ার নোভিয়াল ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নোভিয়াল উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নোভিয়াল উইকিপিডিয়া
নুয়োসু উইকিপিডিয়া
নুয়োসু উইকিপিডিয়া হচ্ছে অনলাইন বিশ্বকোষ উইকিপিডিয়ার নুয়োসু ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নুয়োসু উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
নুয়োসু উইকিপিডিয়া
ওরোমো উইকিপিডিয়া
ওরোমো উইকিপিডিয়া হচ্ছে অনলাইন বিশ্বকোষ উইকিপিডিয়ার ওরোমো ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ওরোমো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ওরোমো উইকিপিডিয়া